V súčasnosti sa pomerne často v médiách skloňuje téma "zdieľaná ekonomika" a za jej hlavné príklady sa udávajú najznámejšie služby ako Uber alebo Airbnb. Týchto a iných užitočných služieb existuje na našom trhu ale ešte oveľa viac.
Aj keď to niekedy podľa správ v TV nemusí tak vyzerať, žijeme v skutočne výnimočných časoch. Podľa svetových štatistických údajov, nachádzame sa v najlepších časoch novodobej histórie. Životná úroveň sa za posledných 50 rokov výrazne zvýšila a podiel globálnej populácie žijúcej v absolútnej chudobe (pod $1.25/deň) výrazne klesol. Znížila sa úmrtnosť kojencov, zvýšila sa globálna gramotnosť a ešte pre pár rokmi vyspelé a drahé technológie, prenikajú stále hlbšie do našich každodenných životov.
Hlavne vďaka týmto svetovým trendom ako rast životnej úrovne a technologickému pokroku, začínajú vznikať služby a oblasti obchodu, ktoré tu ešte pred pár rokmi neexistovali.
Jeden z najrýchlejších rastov na globálnej úrovni dosahujú služby v tzv. zdieľanej ekonomiky. Je to oblasť obchodu, kde online platformy (mobilné aplikácie alebo internetové stránky) prepájajú dopyt s ponukou, v tomto prípade priamo ľudí medzi sebou.
Jedná sa hlavne o služby v odvetviach ako autodoprava, ubytovanie, tzv "freelancing" (ľudia na "voľnej nohe"), servis domácností, služby na strážení detí a domácich mazlíčkov, požičiavanie peňazí medzi ľuďmi alebo zatiaľ iba v zahraničí pôsobiace služby, ako požičiavanie oblečenia alebo šperkov podľa vášho vkusu alebo udalosti za mesačný paušál. Rozšírené sú ale aj služby na zdieľanie jedla napríklad so susedmi, kde dáte vedieť čo varíte a s koľkými ľuďmi by ste sa radi to podelili.
Rýchlosť rozšírenia týchto platforiem naberá v EU a vo svete na veľkých obrátkach a má to viaceré dôvody. Platformy majú prijateľnejšie ceny, alebo lepší prehľad týchto služieb v porovnaní s "tradičnou" ponukou.
Celkovo tieto čísla a zistenia potvrdzujú názor, že zdieľaná ekonomika sa stala výrazným sociálno-ekonomickým trendom, ktorý od základu mení spôsob, ako žijeme naše životy a ako medzi sebou komunikujeme a prepájame sa.
Štatistiky nám ukazujú, že napríklad rast obratov na týchto platformách je v EU 80-100% v každom nasledujúcom roku. V roku 2013 to bola €1mlrd a v roku 2015 už €3.8mlrd čo je za 2 roky nárast o 360%!
Prečo by nás ale mali tieto čísla zaujímať?
Prečo by väčšinu z nás, ako koncových zákazníkov, mal zaujímať rast objemu tržieb na týchto platformách? Tu je dôvod.
V prieme 85% z tohto objemu peňazí, ide priamo poskytovateľovi danej služby, čiže danému jednotlivcovi.
Pri súčasnom širokom zábere možností, ako ponúknuť naše služby priamo ďalším ľudom, to môže znamenať pomerne zaujímavé "prilepšenie" k už stávajúcemu príjmu.
Finančná stránka nie je ale jediný faktor, ktorý je vnímaný ako významná výhoda zdieľanej ekonomiky. Je to aj o komunitách, dôvere, dostupnosti alebo zábave.
Služby zdieľanej ekonomiky do domácnosti
Z celej oblasti zdieľanej ekonomiky je ponuka "služieb do domácnosti" najpestrejšia. Máme tu napríklad online portál SuperSoused.cz kde stačí zadať s čím chcete pomôcť, napríklad obrúsenie parkiet, vymaľovanie, bágrovanie záhrady alebo oprava ľadničky a už iba čakáte na ponuky od "remeselníkov", z ktorých si vyberiete podľa vás tú najlepšiu. Podobné služby ponúka aj český portál Robeeto.com
Portál Hlídačky.cz vám okrem postráženia detí overenými "hlídačkami" vie zabezpečiť aj upratovanie domácnosti alebo postráženie vášho mazlíčka. Špecialistou na upratovanie je napríklad aj Lidskasila.cz. Rovnaké služby na stráženie a upratovanie ponúka aj portál Tamtamy.cz čo je sociálna firma, ktorá zamestnáva ľudí s ľahšou formou zdravotného postihnutia. Na koniec tu máme platformu, ktorú ocenia všetci majitelia psov Doginni.cz, v prípade že hľadajú dočasného hlídače alebo venčitele ich domáceho mazlíčka.
Poistenie
Jedna z celkovo najkomplexnejších služieb – poistenie, prešlo tiež priam revolučnou zmenou. Pre poistenie auta, majetku, zdravia alebo cestovania, už nemusíte iba do veľkej bankovej inštitúcie alebo poisťovacieho domu. Vďaka První Klubová môžete využiť ponuku poistenia aj priamo od ľudí. Hlavná výhoda z toho vyplývajúca je finančná úspora, kde cena je v porovnaní s "klasickou" poisťovňou až o 40% nižšia. Nemusíte totižto živiť veľký finančný kolos, ktorého finančné záujmy sú postavené priamo proti vyplateniu vašej poistky v prípade udalosti a tak je tento druh poistenia priamo medzi ľuďmi oveľa efektívnejší a hlavne lacnejší.
Preprava balíkov
Ak hľadáte alternatívu Českej pošty alebo DHL, je tu super služba Zavezu.cz. Či už potrebujete poslať knihu alebo veľkú sedačku, môžete využiť sieť ľudí, ktorí danou cestou idú. Preprava je lacnejšia než klasické obdobné služby a zároveň môžete zábavne sledovať na mape, kde sa zrovna nachádza a vodič šetrí na ceste, ktorú by musel aj tak absolvovať.
Pôžičky
Veľa z vás určite zažilo, ako časovo náročné môže byť vybavenie pôžičky v banke a aké sú vysoké úrokové sadzby. Zo štatistík vyplýva, že ich máme oveľa drahšie, ako naši západný susedia a tak vznikla služba, ktorá sa to rozhodla zmeniť, Zonky. Všetko vybavíte online a jedinečné na celom modely je, že vám požičiavajú priamo ľudia. Úrokové sadzby začínajú na 3.99%.
Autá
Ako sa teda zapojiť?
Poviete si, že všetky tieto informácie, čísla a odkazy sú síce super, ako ich ale môžem prakticky využiť, aj keď nemám žiadne vyššie spomenuté možnosti, ako sa do zdieľanej ekonomiky zapojiť? Jeden nápad tu je. Stačí sa rozhliadnuť okolo seba a zamyslieť sa nad predmetmi, ktoré máte doma a moc ich nevyužívate. Prečo? Pretože sa vždy sa nájde niekto, kto danú vec práve potrebuje. Prečo nevyužiť túto situáciu a daný predmet nepožičať?
Požičiavaním sa nám postupne vracia naša investícia do predmetu a daný človek vám bude vďačný za to, že ušetril za vec, ktorú by inak musel kúpiť.
Vyhrávajú teda všetky strany, vrátane životného prostredia, keďže sa znižuje konzum a zvyšuje vyťaženosť už raz vyrobených vecí.
Túto službu, dostupnú pre väčšinu obyvateľstva zabezpečuje portál na zdieľanie predmetov SharyGo.cz
Rýchlo rastúce odvetvie ekonomiky zdieľania, vytvára alternatívu k dlho zaužívaným službám, kde zákazník nebol vždy na prvom mieste. Prispieť môžeme úplne všetci a to napríklad u spomenutých predmetov v našich domácnostiach.
Platforma SharyGo.cz sa stala aj mojím novým pracovným domovom. Väčšinu môjho času budem venovať tejto platforme, pretože v nej a v zdielanej ekonomike celkovo, vidím veľký potenciál a hlavne príležitosť, vytvoriť alternatívy k súčasným obchodným modelom.
Začať zdieľať predmety je jednoduchšie než si myslíte. Pridajte sa tiež.
Donation
Když už jste tady...
Máme na vás malou prosbu. Mnoho lidí čte Bennu.cz, ale reklamní systémy již dlouhodobě nefungují. Celý projekt tak již 3 roky připravujeme na naše náklady. Ne, nehodláme přejít na systém pouze pro platící jako ostatní - snažíme se tvořit otevřeně. Abychom však mohli pokračovat a hlavně - Bennu.cz rozvíjet, potřebujeme vaši pomoc. Bennu.cz je nezávislý magazín, který stojí mnoho času, peněz i práce. Děláme to ale proto, že věříme, že naše tvorba i perspektiva má smysl - může se stát totiž i tou vaší.
Pokud se vám náš obsah líbí a podpoříte ho - bude budoucnost tohoto projektu mnohem jistější. Děkujeme.